Vermiste Brackenfell-man gevind | Maroela Media
Anton Steenkamp. Foto: Facebook
Anton Steenkamp (26), die man van Brackenfell wat vermis geraak het nadat hy Vrydagaand by sy huis weg is, is opgespoor.
Steenkamp is Saterdag as vermis by die polisie aangemeld nadat hy Vrydag omstreeks 19:00 by sy huis in Proteahoogte weg is om werkers in Bellville-Suid te gaan aflaai en nie weer teruggekeer het nie. Sy selfoon was ook afgeskakel nadat daar na hom begin soek is.
'n Grootskaalse soektog na Steenkamp is van stapel gestuur en sy foto is wyd op sosiale media versprei saam met 'n versoek dat mense vir hom op die uitkyk moet wees.
Arnold Loois, Steenkamp se oom, het aan Maroela Media bevestig dat Steenkamp omstreeks 13:00 Maandag weer by die werk opgedaag het. Hy is ongedeerd. "Daar was 'n kwessie gewees waar hy nie die geleentheid gehad het om te bel nie, maar hy was nie in gevaar nie. Hy is veilig tuis," het Loois gesê.
Hy wou nie verder uitbrei oor waar Steenkamp hom bevind het nie.
Dankie Here dat hy veilig is.
Sal nie vrae vra nie, net dankbaar hy is nie nog 'n statistiek nie!
In vandag se tyd doen mens nie meer die goed omdat jy bietjie unhappy is of net sekerheid wil kry nie. Indien jy dit doen laat weet ten minste jou ouers of skoonouers, jy kan net whattsapp en dan jou foon afsit. Dit is nie regverdig om gou werkers af te laai en dan 3dae later terug te kom nie. Sulke stoutstreke is ook uit, ek weet van 'n hele paar wat al gaan rugby kyk het en vir 2-3 dae onbereikbaar was, maar dit was voor selfone en moorde. Jy skuld werklik elke familie lid en ons wat vir… Lees meer »
Baie bly hy is ongedeerd, in vandag se tyd maak mens nie sulke grappe nie, praat eerder met iemand en gaan soek hulp indien nodig. Dink net wat moes sy mense na aan hom deurgaan.